Հրեական թանգարան և հանդուրժողականության կենտրոն

Հրեական թանգարան ու հանդուրժողականության կենտրոն (), 2012 թվականի նոյեմբերի 8-ին Մոսկվայում բացված թանգարանՄոսկվայում բացվել է հրեական թանգարան

Մտահղացման հեղինակների խոսքով՝ նոր թանգարանի նպատակն է ցուցադրել հրեաների կենցաղն ու մշակույթը, ինչպես նաև Ռուսաստանի պատմությունը ներկայացնել այդտեղ ապրող ժողովուրդներից մեկի միջոցով։ Թանգարանի հիման վրա գործող «Հանդուրժողականության կենտրոնը» երկխոսությունների համար նախատեսված հարթակ է, որտեղ կքննարկվեն մշակույթների միջև հանդուրժողականությանը, հարգանքին ու փոխըմբռնմանը վերաբերող հարցերՄոսկվայում բացվել է Հրեական թանգարան և հանդուրժողականության կենտրոն։

Համալիրը գտնվում է Օբրազցովա փողոցում 1925-1927 թթ. ճարտարապետ Կոնստանտին Մելնիկովի նախագծով կառուցված Բախմետևսկի գարաժի պատմական շենքում, որը անհատույց Մոսկվայի հրեական համայնքային կենտրոնին (Ռուսաստանի հրեական համայնքների ֆեդերացիային) է փոխանցվել։

Թանգարանի ստեղծման նախաձեռնողներն են Ռուսաստանի գլխավոր ռաբբի Բեռլ Լազարը և Ռուսաստանի հրեական համայնքների ֆեդերացիայի նախագահ Ալեքսանդր Բորոդան։ Բեռլ Լազարի հետ տեղի ունեցած զրույցի ընթացքում այդ նախաձեռնությանը աջակցել է նաև ՌԴ նախագահ Վլադիմիր Պուտինը, ով առաջարկել է Թանգարանի կառուցման հիմնադրամին փոխանցել մեկ ամսվա իր աշխատավարձըԲեռլ Լազարի և Վլադիմիր Պուտնինի զրույցի սղագրությունըJames Sturcke. Putin offers salary to help build Jewish museum // The Guardian, June 5, 2007. ։

Հրեական թանգարանը և հանդուրժողականության կենտրոնը աշխարհի խոշորագույն հրեական թանգարանն է և Եվրոպայի խոշորագույն բացօդյա ցուցահանդեսի հարթակ. ընդհանուր տարածքը՝ 17 հազար մ² և ցուցահանդեսի տարածքը՝ 4.5 հազար մ²։

Բացման հանդիսավոր արարողությունը տեղի է ունեցել 2012 թվականի նոյեմբերի 8-ինՕ. Ռահիմջանովա Պուտինը բացել է աշխարհի խոշորագույն հրեական թանգարանը // Մոսկովսկի կոմսոմոլեց. — 2012. — նոյեմբերի 8., որին մասնակցել են Իսրայելի նախագահ Շիմոն Պերեսը և ՌԴ արտգործնախարար Սերգեյ Լավրովը։

 Ծանոթագրություններ 

 Արտաքին հղումներ 
 Պաշտոնական կայք

Կատեգորիա:2012 հիմնադրված թանգարաններ
Կատեգորիա:Մոսկվայի թանգարաններ
Կատեգորիա:Հրեական թանգարաններ
Կատեգորիա:Պատմության թանգարաններ
Կատեգորիա:2012 հիմնադրումներ Ռուսաստանում
Կատեգորիա:Կոնստրուկտիվիստ ճարտարապետություն
Կատեգորիա:Ռուսաստանի հրեաներ